cyanic-selkie/wikianc huggingface dataset:
Itäinentasankogorilla
Itäisen- ja läntisentasankogorillan elinalueen erottaa toisistaan suunnilleen tuhat kilometriä leveä kaistale. Itäisiätasankogorilloita tavataan ainoastaan Kongon demokraattisen tasavallan itäisissä osissa. Nykyään itäisentasankogorillan elinalueet ovat enää 13 prosenttia aiemmasta. Gorilloja arvioitiin 1990-luvun puolivälissä olevan noin 17 000 yksilöä, mutta viime aikoina kanta on romahtanut mahdollisesti jopa 90 prosenttia.
Markus Jäntti
Markus Bruno Jäntti (s. 15. toukokuuta 1966 Helsinki) on suomalainen taloustieteilijä. Hän on ollut kansantaloustieteen professori Tampereen yliopistossa 2000–2003, Åbo Akademissa 2003–2009 ja Tukholman yliopistossa vuodesta 2009. Lokakuusta 2015 hän on hoitanut VATT:n ja Helsingin yliopiston yhteistä julkistalouden professuuria.
Jäntti valmistui ylioppilaaksi 1984 ja valtiotieteen maisteriksi 1989. Hän opiskeli Michiganin yliopistossa 1991–1992 ja väitteli valtiotieteen tohtoriksi Åbo Akademissa 1993. Hän oli Michiganin yliopiston vieraileva professori 1996–1997.
Jäntti työskenteli Suomen Akatemian tutkimusassistenttina 1991–1993 ja vanhempana tutkijana 1996–2000. Hän oli Åbo Akademin projektitutkija 1993–1995 ja Palkansaajien tutkimuslaitoksen tutkija 1994–1995. Jäntti toimi Tilastokeskuksen tieteellisenä johtajana 2001–2003.
Keskeisiä Jäntin tutkimusteemoja ovat olleet taloudellinen eriarvoisuus, köyhyys ja taloudellinen liikkuvuus. Jäntti moitti vuonna 2017 Sipilän hallituksen perustulokokeilun asetelmaa ja kutsui kokeilua ajantuhlaukseksi ja hyödyttömäksi pr-tempuksi.
Jäntti on poliittiselta kannaltaan vasemmistolainen ja oli perustamassa vasemmistoliittoa. Sulkapalloilija Pontus Jäntti on Markus Jäntin veli ja professori Johan Wrede on Markus Jäntin appi.
Trucker’s Hitch
Trucker’s Hitch on norjalaisen muusikkoduo Ylviksen kappale. Sen julkaisi Universal Music Group singlenä 17. syyskuuta 2014. Kappaleeseen liittyvä musiikkivideo julkaistiin päivää ennen singlejulkaisua. Videopalvelu YouTubessa videota katsottiin jo kahden päivän aikana yli puoli miljoonaa näyttökertaa. Sanoituksiltaan kappale kertoo solmuista sekä erityisesti sadonkorjaajansolmun tekemisestä. Kappale ei ole toistaiseksi onnistunut saavuttamaan kansainvälisesti suurta suosiota, mutta kotimaassaan Norjassa kappale on päässyt parhaimmillaan singlelistan 10. sijalle.
Kappalelista
Digitaalinen lataus
Javier Castillejo
Francisco Javier Castillejo (s. 22. maaliskuuta 1968) on espanjalainen nyrkkeilijä. Hän on ammattinyrkkeilyn entinen maailmanmestari sekä WBA-liiton keskisarjassa että WBC-liiton ylemmässä välisarjassa.
Ammattilaisura
Javier Castillejo debytoi ammattilaisena 22. heinäkuuta 1988. Hän voitti 30 ensimmäisestä ottelusta 29 ja saavutti välisarjan Espanjan mestaruuden 19. lokakuuta 1991 sekä WBC-liiton espanjankielisen maailman mestaruuden 12. joulukuuta 1992. Saman painoluokan WBA-liiton maailmanmestaruudesta hän otteli 24. huhtikuuta 1993, mutta hallitseva mestari Julio Cesar Vasquez voitti yksimielisellä tuomaripäätöksellä.
EBU-liiton Euroopan mestaruuden Castillejo saavutti 11. tammikuuta 1994 voittamalla Bernard Razzanon. Ranskalainen hallitseva mestari luovutti kuudennessa erässä. Castillejo puolusti menestyksekkäästi mestaruutensa neljä kertaa runsaan puolen vuoden aikana, kunnes hän menetti sen Laurent Boudouanille 3. tammikuuta 1995. Castillejo ja Boudouani kohtasivat uudestaan seuraavana vuonna, mutta Boudouani voitti taas. 2. heinäkuuta 1997 Castillejo pääsi taas ottelemaan EBU-mestaruudesta, ja tällä kertaa hän voitti Ahmet Dottuevin.
Kahden liiton maailmanmestariksi
Castillejo voitti vapaan EBU-liiton Euroopan unionin mestaruuden ylemmässä välisarjassa ottelussa Xavier Moyaa vastaan 11. tammikuuta 2002. Samana vuonna 12. heinäkuuta hänestä tuli WBC-liiton "väliaikainen" maailmanmestari, kun hän voitti Roman Karmazinin. Hän menetti väliaikaisen mestaruuden, koska hän ei otellut varsinaista mestaria Shane Mosleya vastaan.
15. heinäkuuta 2006 Catillejo voitti Saksan Felix Sturmin keskisarjan WBA-liiton MM-ottelussa, ja Castillejo saavutti näin myös toisen suuren liiton maailmanmestaruuden. 2. joulukuuta 2006 Castillejo hävisi mestaruusottelussa Mariano Natalio Carreralle teknisellä tyrmäyksellä, mutta Carrera kärähti kielletyn aineen käytöstä ja Castillejo sai mestaruutensa takaisin 23. helmikuuta 2007. 28. huhtikuuta hän menetti mestaruutensa Felix Sturmille.
Vuonna 2008 Castillejo otteli kerran. EBU:n tittelikamppailussa ja samalla käydyssä WBA-liiton karsintaturnauksessa hän hävisi saksalaiselle Sebastian Sylvesterille tyrmäyksellä kamppailun viimeisessä erässä.
Vuonna 2009 Castillejo palasi kehään. Kamppailussa hän kohtasi maanmiehensä Pablo Navascuesin. Ottelu päättyi ratkaisemattomaan täysien erien jälkeen.
New Yorkin osavaltion lippu
thumb|New Yorkin lippu.
New Yorkin lippu on New Yorkin osavaltion virallinen tunnus vaakunan ja sinetin ohella. Lippuun on kuvattu New Yorkin vaakuna sinisellä pohjalla. Vaakunallinen lippu otettiin käyttöön vuonna 1778. Vuonna 1901 lipun pohjaväri vaihdettiin vaaleanruskeasta siniseen. Yksityiskohtia myöten lipun nykyinen muoto otettiin käyttöön 1909. Osavaltion kuvernööri käyttää erillistä muotoa lipusta. Kuvernöörin lipussa on kulmissa valkoiset viisisakaraiset tähdet.
thumb|New Yorkin kuvernöörin lippu. thumb|Vuosina 1778–1901 käytössä olleen lipun rekonstruktio.
Don Cherry
Don Cherry voi viitata seuraaviin henkilöihin:
Louis Joxe
pienoiskuva|Louis Joxe vuonna 1959. Louis Joxe (16. syyskuuta 1901 Bourg-la-Reine, Hauts-de-Seine – 6. huhtikuuta 1991) oli ranskalainen diplomaatti ja poliitikko. Hänet muistetaan erityisesti Algerian sodan päättäneiden ja Algerian itsenäistymiseen johtaneiden neuvottelujen johtamisesta 1960-luvun alussa.
Joxe opiskeli historiaa ja maantiedettä ja toimi aluksi opettajana, kunnes alkoi suuntautua kansainvälisiin tehtäviin. Hän osallistui Kansainliiton toimintaan Ranskan valtuuskunnan jäsenenä. Vuosina 1934–1939 hän toimi Ranskan puolivirallisen uutistoimiston Havasin ulkomaanosaston tarkastajana.
Toisessa maailmansodassa Joxe toimi kansallisen vapautuskomitean pääsihteerinä ja väliaikaishallituksen palveluksessa. Vuosina 1946–1952 toimi Ranskan ulkoministeriön kulttuuriosaston päällikkönä, minkä jälkeen hän oli suurlähettiläänä Neuvostoliitossa ja Länsi-Saksassa.
Joxe osallistui Indokiinan sodan rauhanneuvotteluihin 1954. Vuonna 1959 hänestä tuli pääministerin viraston valtiosihteeriksi. Seuraavana vuonna Joxe toimi lyhyesti opetusministerinä ja nimitettiin sitten vaikeaan Algerian-asioiden ministerin tehtävään. Hänellä oli merkittävä rooli Algerian itsenäisyyteen johtaneen Évianin sopimuksen laadinnassa.
Joulukuussa 1962 Joxe nimitettiin Georges Pompidoun hallituksen valtionhallinnon uudelleenorganisoinnista vastaavaksi ministeriksi. Hän toimi Pompidoun sijaisena valtion johdossa muun muassa Pariisin kevään 1968 opiskelijamellakoiden aikana, jolloin hänen katsottiin epäonnistuneen ja hän erosi ministerin tehtävistä.
Joxe vetäytyi julkisista tehtävistä 1989. Hänen poikansa on monissa poliittisissa tehtävissä toiminut Pierre Joxe, joka kuuluu sosialisteihin.
Kartagenerin oireyhtymä
Kartagenerin oireyhtymässä elimistön värekarvojen liike on vahingoittunut. Värekarvat ovat joko liikkumattomia tai niiden liike on tehotonta. Tästä johtuu mm. liman kerääntyminen keuhkoihin, minkä vuoksi syndroomaa sairastavan täytyy tyhjentää keuhkonsa yskimällä useita kertoja päivässä. Oireet eivät ole kuitenkaan pelkkää värekarvojen liikkumattomuutta tai tehottomuutta (tällöin tilaa kutsutaan primaariseksi siliaariseksi dyskinesiaksi), vaan sisäelinten peilikuvasijainti (situs inversus) kuuluu myös olennaisena osana tähän erittäin harvinaiseen sairauteen.
Olympiada Patras
AEP Olympias Patras BC on kreikkalainen koripalloseura Patrasista.
Historia
Seuran perustivat vuonna 1961 yleisurheilusta kiinnostuneet miehet. Seuran lajeiksi otettiin alun perin koripallo, lentopallo, yleisurheilu ja pyöräily. Kaudella 2005–2006 seura voitti A2 Ethnikin mestaruuden ja nousi A1 Ethnikiin. Kaudella 2007–2008 Patras pelasi myös EuroCupissa, mutta seura putosi jo toisella karsintakierroksella Ural Greatille. Kauden 2007–2008 päätteeksi seura putosi pääsarjasta oltuaan runkosarjan viimeinen.
Shawn Doyle
Shawn Doyle (s. 1968 Wabush, Newfoundland, Kanada) on kanadalainen näyttelijä.
Ura
Doyle on esittänyt Joey Henricksonia HBO:n draamasarjassa Big Love vuodesta 2006. Hän on esiintynyt myös useissa näytelmissä ja elokuvissa Frequency, The Majestic ja Älä sano sanaakaan. Doyle on vieraillut televisiosarjoissa 24, Täydelliset naiset ja Lost.
Yksityiselämä
Shawn Doyle kasvoi Wabushissa Newfoundlandissä. Hänen isänsä on näyttelijä Jerry Doyle. Shawn Doyle opiskeli teatteria Yorkin yliopistossa Torontossa ja muutti sittemmin Los Angelesiin.
Doyle on naimisissa näyttelijä Allegra Fultonin kanssa. Parilla on yksi poika.
Espanjan asevoimat
Espanjan asevoimat jakautuu seuraaviin puolustushaaroihin:
Espanjassa ei ole nykyään yleistä asevelvollisuutta maan siirryttyä ammattiarmeijaan vuonna 2002. Espanja on ollut Naton jäsen vuodesta 1982. Asevoimien kokonaisbudjetti vuonna 2003 oli 9,9 miljardia dollaria, joka on 1,1 prosenttia maan bruttokansantuotteesta.
Alfred Tysoe
Alfred Ernest Tysoe (21. maaliskuuta 1874 – 26. lokakuuta 1901) oli brittiläinen yleisurheilija ja kaksinkertainen olympiavoittaja Pariisin olympialaisissa 1900.
Vuoden 1900 olympialaisissa Pariisissa Tysoe oli 800 metrin voittajasuosikki juostuaan kaksi viikkoa ennen kisoja maailman siihen asti parhaan ajan 800 jaardilla, 1.57,8. Hän voittikin kilpailun suhteellisen helposti ajalla 2.01,4 ja oli myös 5000 metrin joukkuejuoksun voittaneen Ison-Britannian joukkueessa.
Olympiavuosi oli Tysoen viimeinen kilpailukausi, koska hän sairastui alkuvuodesta 1901 keuhkopussitulehdukseen. Hän kuoli kotonaan Blackpoolissa vain 27-vuotiaana.
Keihäs
pienoiskuva|80px|Jäljennös [[Rooman valtakunta|Rooman legioonien käyttämästä raskaasta heittokeihäästä, pilumista]] Keihäs on yksi ihmiskunnan varhaisimmista aseista. Keihästä on käytetty nisäkkäiden metsästykseen jo 250 000–100 000 vuotta eaa. lähtien. Vuosituhansien ajan se palveli jalkaväkiarmeijoiden perusaseena ja metsästysvälineenä lähes kaikissa kulttuureissa. Sen perusmuoto on 1–5-metrinen, yleensä sitkeästä puusta veistetty varsi, jonka kärki on joko teroitettu suoraan tai varustettu kivi-, luu- tai metalliterällä. Alkeellisimmillaan puisen keihään pää on teroitettu kärjeksi ja kenties karkaistu hiillyttämällä. Hienostuneimmillaan se on saanut monia erikoisia muotoja ja teriä eri tarkoituksia varten.
Keihään perustyypit
pienoiskuva|Keihään kärkiä
Sopita Tanasan
Sopita Tanasan (s. 23. joulukuuta 1994) on thaimaalainen painonnostaja. Hän voitti Rio de Janeiron olympialaisissa 2016 kultaa alle 48-kiloisten sarjassa yhteistuloksella 200 kg. Hänen tuloksensa tempauksessa oli 92 kg ja työnnössä 108 kg. MM-kilpailuissa hän voitti kultaa alle 53-kiloisten sarjassa vuonna 2017 yhteistuloksella 210 kg (96 kg + 114 kg). Hän saavutti MM-kilpailuissa hopeaa vuonna 2013 sekä sijoittui neljänneksi vuosina 2014 ja 2015.
Köprülü Fazıl Mustafa pašša
Hän oli merkittävän albanialaisen Köprülü-suvun jäsen. Fazıl Mustafan isä Köprülü Mehmet pašša ja isoveli Fazıl Ahmed pašša sekä kaksi velipuolta Kara Mustafa pašša ja Abaza Siyavuş pašša kaikki olivat toimineet suurvisiireinä ennen häntä.
Köprülü Fazıl Mustafa paššan suurvisiiri-aikana osmanit kävivät Suurta Turkin sotaa Pyhän saksalais-roomalaisen keisarikunnan, Puola-Liettuan, Venetsian tasavallan ja Venäjän muodostamaa liittoumaa vastaan. Fazıl Mustafa kuoli itävaltalaisten joukkojen surmaamana Slankamenin taistelussa Serbiassa.
Vuorigorilla
Vuorigorilla (Gorilla beringei beringei) on yksi idängorillan (Gorilla beringei) kahdesta alalajista.
Vuorigorillauros on pystyasennossa 1,4–1,8 metriä pitkä ja naaras 1,3–1,5 metriä. Sylin leveys on 2,3 metriä. Uros painaa noin 180 kilogramaa ja naaras 90 kilogrammaa. Vuorigorillan turkki on sinisenmusta; vanhoilla yksilöillä se harmaantuu, ja vanhan koiraan selkä on hopeanharmaa. Karva on selässä lyhyttä, muualla pitkää.
Vuorigorillat elävät 5–30 yksilön laumassa, jossa on yksi tai kaksi johtajaurosta. Naaras saa yleensä yhden poikasen joka neljäs vuosi. Naaras saavuttaa sukukypsyyden 8–10-vuotiaana ja uros 10-vuotiaana. Vuorigorilla elää noin 35-vuotiaaksi.
Laiminlyöntirikos
Laiminlyöntirikos on rikoslaissa rangaistavaksi säädetty jonkin teon tekemättä jättäminen. Varsinainen laiminlyöntirikos on rikos, jossa teon tekemättä jättäminen sinänsä on rangaistavaa. Tällöin loukataan käskynormia, joka asettaa tietyn velvollisuuden kaikille oikeusalamaisille. Esimerkiksi jos tietää toisen olevan hengenvaarassa ja jättää antamatta tai hankkimatta tälle apua, niin laiminlyöjää rangaistaan pelastustoimen laiminlyönnistä sakolla tai vankeudella (rikoslain 21 luvun 15 pykälä).
Epävarsinainen laiminlyöntirikos (delictum commissivum per omissionem) käsittää vain tietylle henkilölle asetetun velvollisuuden laiminlyömisen. Tällöin loukataan kieltonormia tai yhtä aikaa sekä kielto- että käskynormia. Tällainen erityinen velvollisuus voi perustua oikeusjärjestykseen, oikeustoimeen, sopimukseen, virkaan tai henkilön aiempaan toimenpiteeseen. Seurauksen aiheuttaneen laiminlyönnin tekijän tulee olla henkilö, jolla olisi ollut velvollisuus estää seuraus eli hänellä oli vastuuasema seurauksen torjunnassa. Esimerkiksi entinen huumepoliisin päällikkö Jari Aarnio tuomittiin käräjäoikeudessa syylliseksi murhaan, kun hänen katsottiin laiminlyöneen virkavelvollisuutensa jättämällä ilmoittamatta murhan suunnittelusta, vaikka hän oli siitä tietoinen. Hovioikeus kuitenkin vapautti hänet.
OK-Liha
OK-Liha (vuoteen 1978 asti Karjakunta) oli lihateollisuutta harjoittaneiden SOK-laisten osuuskauppojen keskusliike, joka muuttui itse vähitellen valtakunnallisesti merkittäväksi lihateollisuusyritykseksi.
Kun S-ryhmä ryhtyi 1980-luvulla karsimaan laajaksi paisunutta teollisuuttaan, osuuskaupat myivät OK-Lihan lokakuussa 1985. Ostajina olivat Tuottajain Lihakeskuskunta ja osuusteurastamot, jotka vuorostaan lunastivat omilla toimialueillaan sijainneet OK-Lihan tehtaat eri puolilta Suomea. Kaupan yhteydessä osuusteurastamot saivat myös OK-tuotemerkin.
OK-Lihan ja sen tytäryhtiöiden palveluksessa oli vuonna 1982 yhteensä 2 214 henkeä.
Bungayn linna
Bungayn linna on Roger Bigodin rakennuttama linna, joka on nykyään raunioina, Suffolkissa Englannissa.
Roger Bigod rakensi linnan Waveney-joen varrelle vuoden 1100 aikoihin. Hänen poikansa Hugh kapinoi kahdesti kuningas Tapania vastaan. Noustuaan valtaistuimelle kuningas Henrik II takavarikoi Hughin maat, mukaan lukien Bungayn. Saatuaan maat takaisin kuninkaalta vuonna 1163, hän rakennutti Bungayhyn kivestä keskuslinnan, jonka valmistumiseen meni arviolta kymmenen vuotta. Toisen kapinan jälkeen vuonna 1173 kuninkaan kannattajat piirittivät linnan ja tuhosivat sen. Todennäköisesti Roger Bigod, joka vuonna 1294 hankki rakennusluvan, rakennutti sisäänkäyntiä vartioivat kaksoistornit. Hänen kuolemansa jälkeen linnan maat joutuivat kuninkaalle ja linna alkoi rapistua.
Linna kuvataan vuodelta 1382 peräisin olevassa dokumentissa vanhaksi ja raunioituneeksi.
Nummiriekko
Nummiriekko (Lagopus lagopus scoticus) on pohjoismaisen riekon (Lagopus lagopus) alalaji, joka elää Britteinsaarten nummilla, lähinnä Skotlannissa, Walesissa, Cornwallissa ja Irlannissa. Linnun pituus on noin 33–38 senttimetriä.
Nummiriekon koko, muoto ja elintavat ovat kuten riekolla, mutta ero nimialalajiin on erityisen huomattava talvella, sillä nummiriekon höyhenpuku pysyy kirjavan punaruskeana ympäri vuoden; valkoinen talvipuku puuttuu kokonaan. Koiras on tummempi, tasavärisempi ja hieman kookkaampi kuin naaras. Naaraan höyhenten kärjet ja poikkiraidat ovat kellanruskeat. Sukupuolet on helppo määrittää, jos parin näkee yhdessä. Nummiriekon ääntely on samankaltainen kuin riekolla.
Nummiriekkoa ei ole tavattu Suomessa.
Lähteet
pienoiskuva|vasen|Nummiriekon munia
Sturmgeschütz III
Sturmgeschütz III (StuG III) oli saksalainen rynnäkkötykki, joka oli Saksan eniten valmistama panssaroitu ajoneuvo toisessa maailmansodassa. Se oli rakennettu Panzer III -panssarivaunun alustalle. Alun perin se oli tarkoitettu liikkuvaksi, panssaroiduksi kevyeksi tykiksi jalkaväen tukemiseen, mutta jatkuvien muutosten myötä vuoteen 1942 tultaessa sitä käytettiin myös panssarintorjuntavaununa. Sturmgeschütz-sarjan vaunut ovat ehkä Suomen oloissa parhaiten tunnettuja erinomaisesta hinta/suorituskyky-suhteestaan. Kääntyvän tornin puuttuminen madalsi rynnäkkötykin profiilia tehden sen havaitsemisen vaikeammaksi. Rakennusmateriaaleja ja rahaa säästyi panssarivaunuihin verrattuna, koska pyörivä torni oli kallis rakentaa ja kuulalaakereista oli pulaa. Sodan loppuun mennessä oli rakennettu yli 10 500 vaunua.
Historia
Sturmgeschütz III:n lähtökohtana oli eversti Erich von Mansteinin tekemä ehdotus kenraali Ludwig Beckille vuonna 1935, jossa esitettiin, että rynnäkkötykistön (Sturmartillerie) yksiköitä pitäisi käyttää suora-ammuntaroolissa jalkaväkidivisioonien tukena. Ehdotus johti siihen, että Daimler-Benz AG sai 15. kesäkuuta 1936 tilauksen kehittää panssaroitu jalkaväen tukemiseen soveltuva vaunu, johon voitiin asentaa 75 mm psv-kanuuna. Tykin suuntausalan tuli olla rajoitettu, mutta vähintään 25 astetta, ja sen tuli olla asennettu kokonaan suljettuun päällysrakenteeseen, joka antoi miehistölle suojan ylhäältäpäin. Vaunun korkeus ei saanut ylittää keskimääräistä miehen pituutta. Daimler-Benz AG käytti uuden vaunun perustana vastikään suunnitellun Panzerkampfwagen III:n alustaa ja ajolaitteistoa. Prototyyppi teetettiin alihankintana Alkett-yhtiössä, joka valmisti viisi 0-sarjan StuG-prototyyppiä vuonna 1937 PzKpfw III Ausf. B -panssarin pohjalta. Näissä prototyypeissä oli niukkahiilisestä teräksestä valmistettu päällysrakenne ja Kruppin lyhytputkinen 75 mm psv-kanuuna mallia Sturmgeschütz 7,5 cm Kanone (L/24) (StuG 7,5 cm K). Koska StuG III oli tarkoitettu alun perin jalkaväkeä vastaan ja lähitaistelutukirooliin, ensimmäiset mallit oli varustettu matalalähtönopeuksisilla 75 mm StuG 7,5 cm K-tykeillä, joilla ammuttiin pääasiassa sirpalekranaatteja. Saksalaisten kohdattua Neuvostoliiton T-34-panssarivaunuja StuG III -vaunujen aseistusta alettiin kehittää. Uusi pääase oli 75 mm StuK 40 L/43, joka saatiin käyttöön keväällä 1942 F-mallissa. Tässä tykissä oli koko ampumatarvike vaihdettu uuteen, pidempihylsyiseen, tehokkaampaan malliin, ja putken pituus oli lähes kaksinkertainen aiempaan verrattuna. Saman vuoden syksyllä tuli käyttöön StuK 40-kanuunan, suomalaisittain 75 PsvK 40, uusi malli, jossa oli 48 kaliiperin pituinen putki. Uudella tykillä panssarikranaatin lähtönopeus oli jo lähes 800 m/s ja sillä kyettiin tuhoamaan useimmat vihollispanssarit vielä 1 000 metrin etäisyydeltä, missä läpäisy oli vielä noin 100 mm. StuG III:n myöhemmissä malleissa oli 7,92 mm MG34-konekivääri putken suuntaisesti asennettuna, näin parannettiin kykyä torjua vihollisen jalkaväkeä.
Muunnokset
Joihinkin StuG III-vaunuihin asennettiin Panzer IV:n telakoneisto, mutta vain noin 20 valmistettiin. Tarkoituksena oli yksinkertaistaa kenttäkorjauksia, mutta ajatus ei toiminut käytännössä, ja mallin valmistus peruttiin. Neuvostoliiton SU-76i-telatykki pohjautui sotasaaliiksi saatuihin saksalaisiin StuG III- ja Panzer III -vaunuihin. Noin 1 200 tällaista vaunua muutettiin Puna-armeijan käyttöön lisäämällä suljettu päällysrakenne ja 76,2 mm ZiS-5-tykki.
Parvati
thumb|200px|Shiva ja Parvati. Parvati on hindulaisuudessa esiintyvä jumalatar ja Devin ilmentymä, joka on tuhon jumalan Shivan vaimo ja norsupäisen viisauden jumalan Ganeshan, sekä sodan jumalan Skandan äiti. Parvati on Shivan shakti, eli Shivan kosminen feminiinen energia. Hän on siis puhtaan voiman, valon ja energian ruumiillistuma. Parvati symboloi hedelmällisyyttä, avio-onnea, puolisolle omistautumista, askeettisuutta ja voimaa. Jotkut yhteisöt pitävät Parvatia Vishnun siskona. "Parvata" sana tarkoittaa vuorta. Parvati on siis vuorien nainen, jonka isä oli vuorien hallitsija.
Sturmgeschütz III
Käyttö Suomessa
Suomi osti yhteensä 59 kpl StuG III -vaunuja Saksalta vuosina 1943 ja 1944. Yhden vaunun hinta oli 165 000 valtakunnanmarkkaa (kahden komentovaunun 168 000 RM), eli 3,2 miljoonaa Suomen markkaa. Vaunut tuhosivat 87 vihollispanssaria omien tappioiden ollessa 8 vaunua. 29 vaunuista ehti jatkosodan taisteluihin. Koska varaosista oli puutetta, yksi vaunu purettiin osiksi. Loput 30 vaunua eivät ehtineet jatkosotaan.
Parvati
Taistelu Parvatin ihonväristä
Eräässä tarinassa Shiva loukkasi Parvatia tämän tumman ihonvärin vuoksi (tummanpuhuvana esitetty Kali, jonka nimi tarkoittaa "mustaa", on yksi Parvatin ilmenemismuodoista, eli avatara). Parvati pakeni metsään ja eli askeetikkona. Erään version mukaan luojajumala Brahma sai hänet luopumaan askeesista ja antoi hänelle kultaisen ihon, josta juontuu Parvatin nimi Gauri, kultainen. Toinen tarinan versio kuitenkin kertoo Parvatin niin vihastuneen Shivalle, että ympäröi Shivan kaikilla ilmenemismuodoillaan (kymmenen mahavidyaa), jolloin Shiva nöyrästi tunnusti Devin suuruuden ja pyysi Parvatilta anteeksiantoa, nähtyään Devin kaikkien värien olevan yhtä arvokkaita ja kauniita. Parvatin otsassa nähdään punainen piste. Hindunainen saa otsaansa punaisen pisteen mennessään naimisiin, mikä vastaa länsimaista sormusta.
Sophia Dorothea
Sophia Dorothea (15. syyskuuta 1666 – 13. marraskuuta 1726) oli saksalainen prinsessa, josta tuli prinssi George Louisin, tulevan Yrjö I:n puoliso ja Yrjö II:n äiti, mutta ei koskaan Englannin kuningatarta. Hänen puolisonsa syytti häntä uskottomuudesta ja sulki Sophia Dorothean vankilaan 32 vuodeksi.
Sturmgeschütz III
Käyttö Suomessa
"Sturmi" -lempinimen saaneet vaunut palvelivat Rynnäkkötykkipataljoonassa aina vuoteen 1966, jolloin ne korvattiin Neuvostoliitosta vuosina 1959−1966 ostetuilla T-54- ja T-55-taistelupanssarivaunuilla. Useita kappaleita sijoitettiin museoihin ja muistomerkeiksi. 25. syyskuuta 2007 järjestetyssä huutokaupassa myytiin kolme romukuntoista vaunua ulkomaisille ostajille.
Samuel Fagerholm
Samuel Fagerholm (s. 10. lokakuuta 1992) on suomalainen jalkapallovalmentaja, joka toimii Kansallisessa Liigassa pelaavan Åland Unitedin päävalementajana. Omalla peliurallaan Fagerholm pelasi Suomen ja Ruotsin alasarjoissa vuosina 2009–2016. Hän on myös edustanut Ahvenanmaan jalkapallomaajoukkuetta. Äland Unitedin päävalmentajana Fagerholm aloitti marraskuussa 2017 oltuaan sitä ennen seuran päävalmentajan Maiju Ruotsalaisen apuvalmentajana. Hän valensi seuraa kauden 2020 loppuun saakka. Fagerholm saavutti Åland Unitedin päävalmentajana SM-kultaa, kaksi SM-pronssia sekä Suomen Cupin mestaruuden.
Sophia Dorothea
Sophia Dorothea oli Brunswick-Lüneburg-Cellen herttuan ainoa lapsi, jonka avioliitto serkkunsa Georgen kanssa järjestettiin poliittisista syistä. Anoppi inhosi Sophia Dorotheaa, ja vastenmielisyys levisi myös prinssiin. Kreivi Philipp Christoph von Königsmark lohdutti prinsessaa ja järjesti hänen pakoyrityksensä Hanoverista. Prinsessan ja kreivin huhuttiin olleen rakastavaisia. Vuonna 1694 kreivi sai surmansa salamurhaajan uhrina, prinssi otti prinsessasta avioeron ja vangitsi hänet Ahldenin linnaan. Hänen pojastaan tuli Englannin Yrjö II, tyttärestään Sophia Dorotheasta Preussin Fredrik Vilhelm I:n vaimo ja Fredrik II Suuren äiti.
Sturmgeschütz III
Museokappaleet Suomessa
thumb|250px|Varhainen StuG III Ausf G, Ps. 531-45, Parolan [[panssarimuseossa.]] Yksi vaunu, Ps. 531-8 Aili, on Haminassa Kadettikoulunkadun eteläpuolella Reserviupseerikoulun esikunta- ja viestikomppanian edessä. Toinen vaunu on Panssarimuseossa. Kolmas vaunu on Hiukkavaaran entisellä varuskunta-alueella Oulussa.
Samuel Fagerholm
Kaudeksi 2021 Fagerholm siirtyi Ruotsiin Umeå IK:n päävalmentajaksi. Hänen alaisuudessaan seura onnistui nousemaan Ruotsin pääsarjatasolle. Kauden 2022 jäleen Umeå IK putosi takaisin toiseksi korkeimmalle sarjatasolle. Kauden päätteeksi uutisoitiin, että Fagerholm ei jatka seuran valmentajana.
Sturmgeschütz III
Museokappaleet Suomessa
Ps. 531-17 on rakennettu Panzerkampfwagen III:n rungolle.
Samuel Fagerholm
Toukokuussa 2023 Fagerholm siirtyi 2,5 vuoden mittaisella sopimuksella Uppsala IK:n päävalmentajaksi.
Parvati
Parvatin rohkeus
Hindulaisuuden jumalattaret ovat tyypillisesti rohkeita. Tarina kertoo, että saadakseen Shivan miehekseen, Parvati ryhtyi askeesiin, joka oli vain miehille tarkoitettu tapa. Parvati on tunnettu myös ikävöimisestään vanhempiensa luokse, ja lopulta vierailustaan vanhempiensa luona. Siksi erityisesti vanhempiaan kaipaavat nuoret vaimot haluavat nähdä Parvatin.
Ganeshan syntymä
Parvati halusi kylpeä, mutta hänellä ei ollut ketään, joka olisi vartioinut taloa sillä aikaa, Shivan ollessa poissa. Siksi Parvati päätti luoda pojan, Ganeshan, kurkumatahnasta. Parvatin määräyksen mukaan Ganesha ei päästänyt ketään taloon, ei edes Shivaa, mistä tämä raivostui. Shiva ja Ganeshan taistelivat, ja Shiva sivalsi Ganeshalta pään poikki. Parvati vaati Shivaa palauttamaan Ganeshan pään, mutta päätä ei löytynyt enää mistään.
Shiva kohtasi Brahman, jonka ehdotuksen mukaan Ganeshan pää korvattiin elefantin päällä, joka kiinnitettiin Ganeshan ruumiiseen, ja hänet herätettiin henkiin.
Kalle Kniivilä
Kalle Antero Kniivilä (s. 22. tammikuuta 1965 Joensuu) on ruotsinsuomalainen toimittaja ja tietokirjailija. Hän on työskennellyt malmölaisessa Sydsvenska Dagbladetissa. Vuonna 2018 hän ehti työskennellä kaksi kuukautta Ruotsin Moskovan-suurlähetystön lehdistöneuvoksena, kunnes hänet karkotettiin Venäjältä.
Don Cherry (laulaja)
Donald Ross "Don" Cherry (11. tammikuuta 1924 – 4. huhtikuuta 2018 ) oli yhdysvaltalainen viihdelaulaja ja golfaaja. Hän syntyi Wichita Fallsissa, Teksasissa, ja aloitti uransa big band -laulajana; hän teki yhteistyötä Jan Garberin, Victor Youngin ja Tommy Dorseyn kanssa.
Kalle Kniivilä
Kniivilä palkittiin lokakuussa 2014 Kanava-palkinnolla teoksestaan Putinin väkeä: Venäjän hiljainen enemmistö. Hän on Suomen ja Ruotsin kansalainen.
Don Cherry (laulaja)
Cherryn ensimmäiset soolohitit (muun muassa "Thinking of You") ovat 1950-luvun alusta. Vuonna 1955 ilmestyi hänen tunnetuin levytyksensä, "Band of Gold".
Golfaajana Cherry voitti vuonna 1954 kaikkien aikojen ensimmäisen Sunnehanna Amateurin.
M/S Azores
M/S Azores on Portuscale Cruisesin linjalaiva, jonka kotipaikka on Madeira. Se on alun perin 1948 valmistunut ruotsalaisen Svenska Amerika Linienin M/S Stockholm.
Rakentaminen
Svenska Amerika Linie tilasi lokakuussa 1944 uuden aluksen Götaverkeniltä Göteborgista. Sen köli laskettiin telakkanumerolla 611 ja alus laskettiin vesille 9. syyskuuta 1946 nimellä M/S Stockholm. Alus luovutettiin tilaajalle 7. helmikuuta 1948 ja se aloitti palveluksen 21. helmikuuta.
Liikennöintihistoria
Stockholm törmäsi yöllä 25. heinäkuuta 1956 italialaiseen SS Andrea Doriaan New Yorkin läheisyydessä, minkä seurauksena 56 ihmistä hukkui. Alus sai kuitenkin hyvin vähäisiä vaurioita. Onnettomuuden jälkeen alus myytiin Vapaalle Saksan ammattiyhdistysten liitolle Itä-Saksaan, ja se sai uuden nimen M/S Völkerfreundschaft. Vuodesta 1985 alus oli joitakin vuosia Britanniassa. Vuonna 1992 alus päätyi Italiaan, jossa se kunnostettiin. Alus poikkesi Helsingissä toukokuussa 2010. thumb|250px|M/S Völkerfreundschaft [[Göteborgin satamassa 1960.]]
Jukka-Pekka Väänänen
Pelaajaura
Väänänen debytoi miesten SM-sarjassa kaudella 2003–2004 Espoon Hongan joukkueessa. Hän pelasi seurassa kaksi kautta ennen siirtymistään Tampereen Pyrintöön, jossa hän pelasi viisi kautta vuosina 2005–2010. Väänänen voitti Pyrinnössä Suomen mestaruuden kaudella 2009–2010, SM-pronssia kaudella 2008–2009 ja cup-hopeaa vuonna 2009. Kaudella 2011–2012 Väänänen pelasi Pyrinnön reservijoukkueessa I-divisioonassa, samoin kaudella 2012–2013.
Pelityyli
Tampereen Pyrinnön päävalmentaja Pieti Poikola luonnehti Väänästä vuonna 2009 erinomaiseksi yleispelaajaksi, kolmen pisteen korien heittäjäksi ja puolustuksessa vastustajan laitapelaajien pysäyttäjäksi.
Emirates
Emirates on Yhdistyneiden arabiemiirikuntien suurin lentoyhtiö sekä yksi maan kansallisista lentöyhtiöistä Etihad Airwaysin kanssa. Vuonna 1985 perustettu yhtiö on kokonaan Dubain emiraatin omistuksessa. Sen päälentokenttänä sekä pääkonttorina toimii Dubain kansainvälinen lentoasema.
Lokakuussa 2022 Emiratesin laivasto koostuu 253 lentokoneesta, jotka ovat pääasiallisesti laajarunkoisia Airbus A380 -koneita ja Boeing 777 -sarjan koneita. Syyskuussa 2021 Emirates lentää 145 kohteeseen 79 maassa Lähi-idässä, Euroopassa, Afrikassa, Aasiassa, Oseaniassa ja Pohjois- ja Etelä-Amerikassa.
Emirates SkyCargo on Emiratesin tytäryhtiö, joka harjoittaa rahtiliikennettä.
Emiratesilla on Dubaissa oma lentokoulu, Emirates Flight Training Academy, joka kouluttaa alusta alkaen liikennelentäjäksi (nk. integroitu koulutusohjelma).
Emirates on useiden jalkapallon huippuseurojen, kuten Arsenalin, Real Madridin ja AC Milanin, pääsponsori. Se sponsoroi muitakin urheilutapahtumia ja -seuroja.
Emiratesin Airbus A380, maailman suurin matkustajalentokone, on vieraillut kaksi kertaa Helsinki-Vantaan lentoasemalla Moskovassa vallinneiden huonojen sääolosuhteiden takia. Vierailut tapahtuivat vuosina 2013 ja 2017.
pienoiskuva|Emiratesin [[Lentoemäntä|lentoemäntiä.]] pienoiskuva|Emiratesin [[Turistiluokka|turistiluokan matkustamo Boeing 777-300ER -koneessa vuonna 2016.]]
Historia
Emirates perustettiin maaliskuussa 1985 Dubain hallituksen päätöksellä. Yhtiön ensimmäiset lennot Karachiin ja Mumbaihin tapahtuivat 25. lokakuuta 1985. Se vuokrasi Airbus A300B4-200- ja Boeing 737-300 -lentokoneet Pakistan International Airlinesilta, Pakistanin kansalliselta lentoyhtiöltä. Emirates lensi myös Delhiin vuoden 1985 lopulla. Vuonna 1986 reittiverkostoon lisättiin Amman, Colombo, Dhaka ja Kairo. Emiratesin ensimmäinen oma lentokone, Airbus A310-300, toimitettiin 3. heinäkuuta 1987. Ensimmäiset Euroopan kohteet Frankfurtiin ja Istanbuliin lisättiin kohdelistalle vuonna 1987, ja Lähi-idässä palvelut aloitettiin vuonna 1988. Vuosikymmenen lopussa Emiratesilla oli 14 kohdetta.
pienoiskuva|Emiratesin entinen [[Airbus A300|Airbus A300-600R vuonna 1995.]]
Vuonna 1992 Emirates tilasi seitsemän ensimmäistä Boeing 777 -sarjan konettaan. Ensimmäinen Boeing 777-200 toimitettiin vuonna 1996. Vuosina 1999–2000 Emirates kuljetti 4,7 miljoonaa matkustajaa.
Vuonna 1996 Emirates lensi ensimmäistä kertaa Melbourneen Australiaan, mikä oli yhtiön ensimmäinen kohde Oseaniassa. Vuonna 2004 se lensi New Yorkiin Yhdysvaltoihin, mikä oli sen ensimmäinen kohde Pohjois-Amerikassa. Vuonna 2007 se lensi São Pauloon Brasiliaan, mikä oli sen ensimmäinen kohde Etelä-Amerikassa.
Emiratesin kanta-asiakasohjelma, Emirates Skywards, perustettiin vuonna 2000. Samana vuonna Emiratesista tuli ensimmäinen Airbus A380 -koneen tilaaja. Se tilasi yhteensä seitsemän konetta, joista ensimmäinen toimitettiin 28. heinäkuuta 2008. Vuonna 2004 Emirates teki 100 miljoonan punnan sopimuksen Englannin Valioliigan joukkueen Arsenalin kanssa. Sopimus sisällytti joukkueen stadionin, Emirates Stadiumin, nimioikeudet. Sopimus uusittiin vuosina 2012 ja 2018.
pienoiskuva|Emirates Stadium
Vuonna 2010 Emirates SkyCargo siirsi rahtitoiminnat Dubain uudelle Al Maktoumin kansainväliselle lentoasemalle. Vuonna 2016 Emirates sijoittui ensimmäiseksi SkyTrax World Airline Awards -listalla ja valittiin maailmaan parhaaksi lentoyhtiöksi.
Syyskuussa 2020 Emiratesilla oli 45 040 työntekijää. Se kuljetti yli 56 miljoonaa matkustajaa vuosina 2019–2020.
Kohteet
Syyskuussa 2021 Emirates lentää 145 kohteeseen 79 maassa. Kaikki niistä ovat kansainvälisiä reittejä. Suurin osa kohteista ovat Lähi-idässä, Länsi-, Etelä- ja Keski-Euroopassa, Afrikassa, Pohjois-Amerikassa ja Etelä-, Kaakkois- ja Itä-Aasiassa.
Laivasto
pienoiskuva|Emiratesin [[Airbus A380|Airbus A380-800 lähdössä Münchenin lentoasemalta.]] pienoiskuva|Emiratesin [[Boeing 777-300ER laskeutumassa Frankfurt am Mainin lentoasemalle. ]] pienoiskuva|Emirates SkyCargon [[Boeing 777|Boeing 777F laskeutumassa Heathrow’n lentoasemalle.]]
Nykyinen laivasto
Lokakuussa 2022 Emiratesin laivasto koostuu seuraavista konetyypeistä. Laivaston keski-ikä on 9,0 vuotta. Yhtiö on maailmanlaajuisesti ainoita, joiden laivasto Emirates Executive -tytäryhtiötä lukuun ottamatta koostuu vain laajarunkokoneista.
Hédi Annabi
thumb|215px|Hédi Annabi tammikuussa 2008. Hédi Annabi (4. syyskuuta 1944 – 12. tammikuuta 2010 Port-au-Prince, Haiti) oli tunisialainen diplomaatti, joka työskenteli Yhdistyneiden kansakuntien palveluksessa.
Ennen uraansa YK:ssa Annabi oli Tunisian jalkapalloliiton puheenjohtajana vuosina 1971–1972 ja Tunisian pääministerin neuvonantajana, kunnes hänet nimitettiin vuonna 1979 tunisialaisen uutistoimisto Agence Tunis-Afrique-Pressen puheenjohtajaksi. YK:n palvelukseen Annabi siirtyi 1981, jolloin hän liittyi Kaakkois-Aasian humanitaaristen asioiden toimiston palvelukseen. Annabista tuli pian osaston johtaja. Vuosina 1982–1991 hän oli merkittävässä roolissa Kambodžan ongelman ratkaisemisessa. Pariisin sopimuksen jälkeen 1991 Annabi oli aktiivisesti mukana perustamassa YK:n siirtymähallintoa Kambodžassa (UNTAC). UNTAC:ssa hän työskenteli vuoteen 1992.
Annabi oli YK:n rauhanturvaoperaatioiden osaston Afrikan johtaja 1993–1996. Hänet nimitettiin osaston operaatiotoimiston johtoon kesäkuussa 1996. Tammikuussa 1997 Annabi nousi rauhanturvaoperaatioiden apulaispääsihteeriksi. Ban Ki-moon nimitti hänet YK:n Haitin erityisedustajaksi ja Haitin MINUSTAH-rauhanturvaoperaation johtoon syyskuussa 2007.
Haitin pääkaupunki Port-au-Princeen iski tammikuussa 2010 voimakas maanjäristys, joka raunioitti myös YK:n rakennuksia. Annabi oli kateissa maanjäristyksestä lähtien. Haitin presidentti René Préval ilmoitti jo, että Annabi kuoli maanjäristyksessä. Hänen ruumiinsa löydettiin muutamaa päivää myöhemmin.
Keila (kala)
Keila (Brosme brosme) on turskakalalaji, jota elää Pohjois-Atlantissa sen molemmin puolin. Se pysyttelee jonkin matkan päässä rannikosta 18–550 metrin syvyydessä.
Keila voi kasvaa 120 cm pitkäksi ja painaa jopa 30 kiloa, tosin tavallisesti saaliskoko jää alle 10 kg:n, keskikoon ollessa yleensä muutaman kilon paikkeilla. Sen nahka on erittäin sitkeä. Kala on lähes kaikkiruokainen. Se on myös hyvä, joskaan ei herkullinen ruokakala, eikä siinä ole paljon ruotoja. Norjassa se on yleinen syvissä vuonoissa ja mannerjalustalla. Sitä kalastetaan trooleilla ja pitkälläsiimalla.
Reinhard Scheer
thumb|200px|Amiraali Reinhard Scheer Reinhard Scheer (30. syyskuuta 1863 Obernkirchen, Hannover – 26. marraskuuta 1928 Marktredwitz) oli saksalainen amiraali. Scheer oli ensimmäisessä maailmansodassa Saksan avomerilaivaston komentaja. Impulsiivinen Scheer oli täydellinen vastakohta sota-ajan vastapelurilleen, äärimmäisen kurinalaiselle, muodolliselle ja jäykälle Britannian Grand Fleet -laivaston päällikölle amiraali Sir John Jellicoelle.
Sotilasura
Scheerin sotilasura alkoi 1879 ensimmäisellä laivapestillä. Nuori merikadetti valmistui seuraavana vuonna. Merivoimien kapteeniksi hän yleni vuonna 1905, jolloin hän oli jo varsin kokenut upseeri.
Keisarin ja ylijohdon ongelmana oli saada laivastolleen kyvykäs johto. Voidakseen haastaa huomattavasti suuremman brittilaivaston keisari tarvitsi laivastolleen taitavan päällikön. Vastauksen uskottiin tulleen Scheerin muodossa.
Ensimmäinen maailmansota
Reinhard Scheer oli impulsiivinen ja nopealiikkeinen komentaja. Saksan laivasto kohtasi britit vain kerran ensimmäisen maailmansodan aikana. Tämä Jyllannin tai Skagerrakin meritaisteluna tunnettu kohtaaminen johti kuitenkin Saksan laivaston pysymiseen satamassa sodan loppuun asti. Saksan laivasto ei ollut riittävän suuri haastamaan Englannin laivastoa suorassa merisodassa.
Briteille meritie oli aivan välttämätön huollon, elintarvikkeiden ja materiaalikuljetusten kannalta. Saksalla ei ollut merisodalle mitään puolustuksellista arvoa, sen intressit olivat ainoastaan haitata Britannian materiaalikuljetuksia mantereelle ja estää Yhdysvaltojen avustuskuljetuksia saavuttamasta kumpaakaan rantaa. Miinoitettu ja tarkkaan partioitu Hollannin ja Saksan rannikko ei ollut vihollisen hyökkäykselle sopiva alue, joten oli selvää, ettei Saksan laivasto näkisi taistelua ilman sen omaa aktiivista roolia.
Tutkan puuttumisen takia merellä tarvittiin materiaalista yliotetta, jonka merkitys korostui entisestään asemasodan kuluttavuuden vuoksi. Saksan huomattavasti pienempi riippuvuus merten hallinnasta mahdollisti Scheerille suuremman taktisen vapauden. Scheerin stetegia kehittyi enenevässä määrin ympärysvaltojen elintärkeiden materiaalikuljetusten tuhoamiseen merellä (katso Atlantin taistelut).
Avain voimatasapainon horjuttamiseen oli Englannin Scapa Flow’ssa ollut laivasto. Scheer suunnitteli uhkarohkeaa hyökkäystä ankkuroitua Englannin laivastoa vastaan. Kaikki mahdollinen tiedustelu käynnistettiin, jotta vihollisen todellinen siainti selvitettäisiin. Scheer sai tiedustelutietonsa saksalaisilta ilmalaivoilta. Kohtalo puuttui kuitenkin peliin. Viikkojen viivästys sukellusveneiden keräämisessä ja erittäin huono sää pilasivat tiedustelun mahdollisuuden käyttää ilmalaivoja, jotka olivat merisrategiassa korvaamattomia. Briteillä oli mahdollisuus partioida lähes kaikkia saksalaisten intressissä olleita alueita suuren laivakapasiteettinsa ansiosta. thumb|300px|Saksan avomerilaivastoa (Hochseefloette) vuonna 1917 Avomerilaivasto päätti iskeä satamiensa läheisyyden ja tiheästi miinoitettujen rantojen suojassa, vaarantamatta laivastoaan ja houkuttelisi ainakin osan Scapa Flow’hun ankkuroidusta laivastosta Jyllannin vesillä suoritettavaan ”kujanjuoksuun”. Meritiedustelu piti aloittaa hyvissä ajoin, koska Saksan johto ei halunnut kohdata koko suurta Grand Fleet laivastoa kerralla.
Vastakkain oli kaksi täysin eri taktiikoilla operoivaa komentajaa. Nykyaikaisessa meritaistelussa, jossa Scheer käytti taktiikkaa joka ei ollut peräisin purjelaivojen ajalta. Scheerin taktiikka toi kuitenkin Saksalle monta upotusta ja materiaalisesti riski oli kannattava. Britit menettivät tuntuvasti enemmän miehiä taistelussa.
Vaikka koko sota oli osittain seurausta kiivaasta laivastojen varustelusta, laivastot eivät ratkaisseet yhtään merkittävää taistelua. Brittien oli kuitenkin tunnustettava, että sillä oli todellinen haastaja mantereella. Scheerin merkitystä sodan kululle ei voida arvioida kovin objektiivisesti. Hänen oivalluksensa johtivat kuitenkin laivastojen uusiin strategioihin ja uudentyyppiseen varusteluun.
Scheerin kohtaaminen merkitsi Sir Jellicoen sotilasuran loppua, sillä hänet korvattiin amiraali Beattyllä. Tämä nimitys lienee konkreettisin Scheerin sotilaallisista ansioista. Myös Hitlerin merivoimat perustuivat Scheerin luomaan taktiikkaan. Arvaamattomaan, taitavasti hajautettuun laivastoon ja vahvaan sukellusveneisiin (”U-veneet”) perustuvaan pelotteeseen.
Scheer nimitettiin 8. elokuuta 1918 merivoimien pääesikunnan päälliköksi Henning von Holtzendorffin tilalle. Sodan viimeisessä vaiheessa lokakuussa 1918 hän suunnitteli koko Saksan avomerilaivaston lähtevän itsetuhoiseen hyökkäykseen Britannian laivastoa vastaan, mutta tämä johti vain merisotilaiden kapinan puhkeamiseen Kielissä ja siten vallankumoukseen Saksassa. Keisari antoi hänelle eron 9. marraskuuta.
Usa (kaupunki)
Usa on Japanin kaupunki Kyūshūn saarella Ōitan prefektuurissa. Se sijaitsee prefektuurin pohjoisosassa Tyynen valtameren rannalla Beppun ja Ōitan kaupunkien luoteispuolella. Usassa on 59 075 asukasta (vuonna 2014) ja sen pinta-ala on 439,12 neliökilometriä. Kaupungin pohjoisosat meren rannikolla ovat alavaa tasankoa, eteläosat nousevat korkealle vuoristoon.
Viewtiful Joe
Viewtiful Joe (, Byūtifuru Jō) on Capcomin Production Studio 4:n kehittämä ja Capcomin vuonna 2003 julkaisema beat 'em up -peli. Peli ja sen jatko-osa ovat ilmestyneet Nintendo GameCubelle ja PlayStation 2:lle. PlayStation 2 -version käännöksen teki Clover Studio.
Alun perin Viewtiful Joe kuului Capcomin julkistamaan Capcom Fiveen, viiden pelin sarjaan, jonka oli tarkoitus ilmestyä yksinoikeudella GameCubelle. Kuten useimmat muutkin Capcom 5:n peleistä, myös VJ käännettiin lopulta PlayStation 2:lle.
Pelaaminen
Pelin pohjimmainen idea on taistella mahdollisimman tyylikkäästi. Joen supervoimia voi kehittää pisteillä (V-points) joita ansaitaan onnistuneella liikesarjojen ja VFX-voimien käytöllä. Kahlattavana on useita vaihtelevanpituisia kenttiä, ja vaikeustasoja löytyy neljä: kids, adults, V-rated sekä Ultra V-rated.
Joen perusliikkeisiin kuuluvat hyppy + tuplahyppy, väistöliikkeet ylös ja alas, lyönti ja potku. Torjumista ei ole, joten viholliset on väistettävä. Lisäksi Joella on käytössään V-Watch -niminen ranneke, jonka avulla hän saa kolme erilaista VFX Power- eli Viewtiful Effects -voimaa. VFX-voimien käyttäminen kuluttaa VFX-mittaria, jonka kuluessa loppuun Joe on hetken aikaa tavallinen itsensä kunnes osa mittarista on jälleen täyttynyt. Normaalissa tilassa Joe ottaa vahingon kaksinkertaisena ja menettää kykynsä tuplahyppyyn sekä VFX-voimiin.
VFX-voimia käytetään taisteluiden lisäksi myös pelin pulmien selvittämiseen. Jokaista voimaa tai niiden yhdistelmiä tarvitaan ainakin kerran pelin esteiden selvittämiseksi.
Slow hidastaa aikaa hieman Matrix-elokuvien hengessä. Joen reaktionopeus sekä iskujen ja potkujen voima kasvaa. Hidastuksen aikana Joe väistää useimmat luodit ja iskut huolimatta siitä onnistuuko pelaaja siinä vai ei. Hidastusta voi käyttää myös esimerkiksi erilaisten pommien ja ohjusten räjähdysvoiman ja -laajuuden kasvattamiseen.
Mach speed nopeuttaa aikaa jolloin Joe liikkuu supernopeasti. Nopeutusefektin aikana Joe jättää ruutuun useita jälkikuvia itsestään lyöden ympärillä kuhisevia vihollisia ja esineitä. Lisäksi hän syttyy liekkeihin ja on näin vahingoittumaton tulelle. Nopeutusefektiä voi käyttää pulmissa esimerkiksi vesisäiliön nopeaan täyttymiseen.
Zoom on lähikuva, joka kasvattaa Joen hyökkäysten voimaa. Viholliset hänen ympärillään jähmettyvät paikoilleen hämmästyttävän tyylikkyyden voimasta. Lyöminen muuttuu nopeaksi iskusarjaksi ja potkuhyökkäys tehokkaaksi kierrepotkuksi. Hyppääminen sinkoaa kierivän Joen ilmaan.
Kahta VFX-voimaa voi käyttää yhtä aikaa, mutta tämä kuluttaa kaksinkertaisen määrän VFX-mittaria. Yhdistelmät ovat joko Slow ja Zoom, tai Mach ja Zoom.
Jokaisen osion jälkeen Joelle voi ostaa kentistä saaduilla pisteillä uusia voimia. PlayStation 2 -versiossa voi myös pelata Dantella (Devil May Cry) pelin läpäisyn jälkeen.
Juoni ja hahmot
Joe on tavallinen toimintaelokuvia ja supersankareita rakastava nuori mies, joka on eräänä päivänä treffeillä tyttöystävänsä Silvian kanssa. He katsovat elokuvateatterissa Joen suosikkia, Captain Blue -supersankarileffaa, kunnes valkokangas yllättäen herää henkiin ja Silvia kaapataan elokuvan sisään (Movieland). Joe säntää pelastamaan häntä ja joutuu itsekin Movielandiin. Hän saa idoliltaan ja opettajaltaan Captain Bluelta V-Watch -nimisen esineen, jonka avulla hänestä tulee supersankari Viewtiful Joe. Joen tehtävänä on päästä Silvian kaapanneen Jadow 'n, pelin pääkonnien muodostaman ryhmän jäljille.
Sankarit
Viittauksia muihin medioihin
Peli sisältää useita viittauksia japanilaisiin 1970-luvun tokusatsu-toimintasarjoihin (tokusatsu = special effects = erikoistehosteet), erityisesti Shotaro Ishinomorin luomiin Kamen Rider - ja Kaiketsu Zubat -sarjoihin.
Lindy Ruff
thumb|right|Lindy Ruff Lindy Cameron Ruff (s. 17. helmikuuta 1960) on kanadalainen jääkiekkoilija ja jääkiekkovalmentaja, joka toimii NHL joukkue New Jersey Devilsin päävalmentajana. Hän pelasi NHL-tasolla vuosina 1979–1991 joukkueinaan Buffalo Sabres ja New York Rangers.
Heinäkuussa 2020 Ruff nimettiin New Jersey Devilsin päävalmentajaksi.
Ruff on valmentanut myös Kanadan jääkiekkomaajoukkuetta. Hän on toiminut joukkueen päävalmentajana maailmanmestaruuskilpailuissa vuosina 2009 ja 2013 sekä apuvalmentajana Vancouverin olympialaisissa 2010. Joukkue voitti vuonna 2009 MM-hopeaa ja vuonna 2010 olympiakultaa.
3. syyskuuta
3. syyskuuta on gregoriaanisen kalenterin mukaan vuoden 246:s päivä (247:s päivä karkausvuonna). Vuodesta on jäljellä 119 päivää.
Kuolleita
Katso myös: kalenteri ~ 2. syyskuuta, 4. syyskuuta
Darjuš Lavrinovič
Darjuš Lavrinovič (, s. 1. marraskuuta 1979 Vilna, Liettuan SNT, Neuvostoliitto) on liettualainen maan puolalaisvähemmistöön kuuluva koripalloilija. Hänen kaksoisveljensä Kšyštof Lavrinovič on myös koripalloilija.
Sentterinä pelaava Lavrinovič on voittanut pelaajaurallaan muun muassa Liettuan, Ukrainan, Venäjän ja Turkin mestaruudet, Turkin ja Ukrainan cup-mestaruudet, VTB United-liigan mestaruuden ja Baltian liigan mestaruuden.
Liettuan maajoukkueessa Lavrinovič voitti EM-hopeaa Sloveniasta 2013 ja EM-pronssia Espanjasta 2007. Hän edusti maata myös useissa muissa arvokilpailuissa. Kesäolympialaisissa hän sijoittui Liettuan joukkueessa neljänneksi Pekingissä 2008.
Pariisin syndrooma
thumb|right|270px|[[Eiffel-torni on yksi Pariisin tunnetuimmista nähtävyyksistä.]] Pariisin syndrooma on arkikielinen nimitys eräästä turistien kokemasta kulttuurišokin muodosta. Tyypillisesti tällaista kulttuurisokin muotoa kokevat japanilaiset turistit Pariisissa. Sen sanotaan johtuvan siitä, että korkeiden odotusten jälkeen kaupungin todellisuus, töykeät tarjoilijat ja likaiset kadut tuottavat karvaan pettymyksen. Japanin Pariisin suurlähetystö joutuu vuosittain avustamaan noin 20:tä japanilaista. Japanin Pariisin-suurlähetystöllä on jopa erilliset, kellon ympäri toimivat hätäpuhelimet tätä syndroomaa varten. Syndrooman oireet voivat olla psyykkisiä tai fyysisiä, kuten esimerkiksi ahdistus, käsitykset uhriksi joutumisesta, ennakkoluulot ja vihamielisyys muita kohtaan ja joskus jopa hallusinaatiot.
Sulkeuma (ohjelmointi)
Sulkeuma on funktion ja sen käyttämien (ei-paikallisten) muuttujien viitetaulun yhdistelmä. Tietojenkäsittelytieteessä sulkeuma on ensiluokkainen funktio leksikaaliseen kontekstiin sidottujen vapaiden muuttujien kera.
Sulkeumia on kutsuttu Lispissä eiksi.
Esimerkkinä EcmaScript-kielinen (JavaScript) funktio:
Kutsuttaessa esimerkkifunktio palauttaa toisen funktion, joka puolestaan pystyy palauttamaan arvon "wikipedia" siitä huolimatta, että ulkoisen funktion suoritus on jo loppunut. Tämä on mahdollista, koska EcmaScript tallentaa ulkoisen funktion viitetaulun sisäiseen funktioon.
Sulkeuma mahdollistaa leksikaalisen näkyvyysalueen, ts. niiden muuttujien näkyvyyden, jotka määriteltiin lähdekoodin mukaisessa kontekstissa.
Sulkeumia käytetään paljon funktionaalisissa ohjelmointikielissä, ja kielissä kuten Scheme ja ML.
Plusterveys
PlusTerveys-konserniin kuuluvat emoyhtiönä PlusTerveys Oy ja tytäryhtiöinä PlusTerveys Hammaslääkärit Oy, PlusTerveys Lääkärit Oy ja PlusTerveys Kvalident Oy, joka on Helsingissä ja Espoossa toimiva hammaslaboratorio.
Vuonna 2010 PlusTerveys Oy oli Suomen kolmanneksi suurin terveyspalvelualan yritys Suomen Terveystalon ja Attendo MedOne Oy:n jälkeen.